Kui palju peaks vanem-/meisterõpetaja palk õpetaja miinimumpalgast suurem olema?
#000000
Mida väärtustas õpetaja Milvi Männik?
#000001
On lahkunud pikaajaline Häädemeeste keskkooli õpetaja Milvi Männik (16.05.1936 – 10.09.2021), kes töötas õpetajana 49 aastat, neist 40 Häädemeeste keskkoolis. Oma mälestustes „Mina, õpetaja“ toob ta esile õpetajaameti plussid. Kes soovib, võtab raamatu kätte ning loeb ja mõtiskleb.
#000003
Häädemeestel on palju neid inimesi, kes õpetaja Milvit hea sõnaga meenutavad ning on talle tänulikud oma hea eesti keele oskuse eest. Imselt on ka neid, kes meenutavad tema nõudlikkust ja krõbedaid väljaütlemisi. Kindel on aga see, et kõik õpetaja Milvi Männiku õpilased teda mäletavad.
#000004
Teistmoodi poleks see lihtsalt võimalik – õpetaja Milvi oli legendaarne. Koolipere meenutab head kolleegi igal aastal ikka ja taas uuesti, sest koolivande teksti on ju kirjutanud õpetaja Milvi Männik.
#000005
Siin me seisame kumava palgega, väikese Eestimaa tütred ja pojad.
#000006
Taas on ehitud sinimustvalgega täna eestlaste koolid ja kojad.
#000007
Läbi ränkade aegade rüsina meie rahvas on suutnud kesta –
#000008
Sinu maa, sinu kodu, su kooli au
#000010
Ja tea, et vaid hinge ja vaimu jõul väike rahvas võib suurteni jõuda.
#000012
Kõik, kes olnud või tulevad pärast meid,
#000013
seiske meiega, mõttes kätt andes.
#000014
Ausus, töökus, visadus, headus, tarkus, vabadus –
#000017
sellele pühendame mõtted ja teod.
#000019
Milvi õppis Kabli mittetäielikus keskkoolis ning kui selle 1950. aasta kevadel lõpetas, tuli mõelda, mis saab edasi. Tüdruk oli tark, aga vanematel tema koolitamiseks raha ei olnud. Viljandi pedagoogiline kool maksis stipendiumi ja nii oli saatus otsustatud.
#000020
Milvi Männik alustas oma õpetajakarjääri 18-aastaselt Räpina rajooni Piiroja 7-klassilises koolis. Milvi enda sõnul pole ta hiljem kusagil kohanud sellist austavat suhtumist kooli ja õpetajasse, kuigi lapsevanemad kirjutasid allkirja asemel kolm risti. 1957. aastast asus Milvi tööle Rannametsa 2-komplektilise algkooli juhatajana ning 1963. aastast töötas ta Häädemeeste keskkoolis eesti keele õpetajana.
#000021
1991. Õpetaja on saanud pensioniealiseks.
#000022
1965. aastal lõpetas Milvi Tallinna pedagoogilise instituudi algklassiõpetaja erialal ning 1972. aastal eesti filoloogia osakonna. Milvi Männik töötas Häädemeeste keskkoolis 2003. aastani.
#000023
Kõik kooliinimesed võiksid aeg-ajalt sirvida raamatut „Mina, õpetaja“. Selles on lõpmata palju toredaid mälestusi, aga ka tarku mõtteid õpetajatöö kohta. Õnneks on selles raamatus ka õpetaja Milvi Männiku meenutused oma tööst õpetajana. Tema peale mõeldes oli hea see raamat taas kätte võtta. Lugupidamisest lahkunud õpetaja vastu tahan esile tõsta mitut tema mõtet.
#000024
Omal iroonilisel moel kirjutab ta sellest, kuis taas ja taas kerkib ainekavade teema. Muudkui kaalutakse ja peetakse nõu, aga Milvi sõnul on kergem viia surnuaed teise kohta, kui muuta õpetajate eelarvamusi. Tema „lööks koolist välja“ sõdade ajaloo koos kõigi nende valitsejate ja lahingute ja vallutustega ning jätaks rohkem ruumi kultuuriajaloole ja maailma usundite õpetamisele.
#000025
Eesti keele ainekava pügaks ta üsna tõhusalt. Kõrgemal tasandil lauseanalüüsiga nähakse vaeva ülikooliski, aga tavaõppes piisab, kui tunnetatakse, et lauses on kesksel kohal tegevus, sellega on seotud tegija ning tehtav ja asjaolud. Kindlasti on ta küpsuskirjandi poolt, st lõpetajal võiks olla valikuvõimalus.
#000026
Milvi muretseb koolivägivalla pärast ja arutleb selle üle, millised on õpetaja võimalused sekkuda. Ta jõuab järeldusele, et kiusamist õnnestub piirata niimoodi, kui kurjusele on tekkinud arvestatav vastukaal. „Parim, mida kool teha saab, on leida, motiveerida ja kasvatada tugev positiivne tuumik, kes ei jääks kõrvaltvaatajaks, vaid oleks valmis sekkuma.“
#000027
Milvi räägib oma mälestustes maapiirkondades inimeste vähenemisest: „Maakohas on ellujäämisvõimalusi napilt ja vähestele.“ Ta kirjutab ka koolide sulgemisest: „Ettevõtlikumad vanemad viivad lapsed linnakoolidesse, mis ei takista neid pahatihti halamast kooli väljasuremisohu pärast.“ Õpetaja Milvi ei ole maakoolide vastu väga armuline ja väikestel maakeskkoolidel ta mõtet ei näe, neil pole tema meelest perspektiivi.
#000028
Mõned aastad tagasi saatis õpetaja Milvi koolile sünnipäevatervituse ning sõnas nii: „Veel üks igapäevane kurtmine – noored lähevad ära! Loomulikult lähevad, peavadki minema, nad on noored, vanad enam ei lähe oma õueväravast kaugemale. Ainult nad ei peaks minema lihtsalt ennast näitama ja teisi vaatama. Korralik haridus ja elukutse tuleb ikka kodust kaasa võtta. Tühikargajaid on igal pool niigi. Need kaunid edulood, mida meedia vahendab, ei ole tulnud tegijatele kergelt kätte. Ikka palju tööd, andekust, ka pettumusi ja pisaraid.“
#000029
Oma mälestustes jagab Milvi Männik oma mõtteid, milline peaks olema õpetaja. Õpetajal tuleb olla järjekindel. Laps peab tundma, et kui midagi on nõutud, siis ei jäeta teda rahule enne, kui asi on korras. „On see siis ahistamine või siiski mitte? Kui hoolid, siis ka ahistad. Või on ükskõiksus õigem?“ Kindlasti peab tema sõnul õpetaja olema tark. Mida vanemaks saadakse, seda enam õpetaja vaimsust hinnatakse.
#000030
Milvi Männik tõdeb, et õpetajate tööd pole vist kunagi ega kusagil päris õiglaselt väärtustatud. Ta meenutab raamatus õpetajatöö eri tahke. Vanadel aegadel tuli õpetajatel näiteks kodusid külastada. Keeruline see oli, aga see aitas last koolis paremini mõista. Õpetajal tuli olla metoodik-käsitööline ja kunstnik pealekauba, kui valmistati õppevahendeid. Samuti tuli olla õpetajal koristaja, sest loomulikult pidi õpetaja koos õpilastega klassis pinke-laudu-seinu pesema.
#000031
Sügis algas õpetajale põllumehemuredega, sest keegi pidi need kolhoosi kartulid ju üles võtma! Loomulikult pidi õpetaja olema giid, matka- ja reisijuht ning kindlasti ka lavastaja-stsenarist-huvijuht. Eks neid ameteid oli veel. Ja mis seal salata, eks neid ameteid on ka tänapäeva õpetajatel.
#000032
Õpetaja Milvi muidugi kinnitab, et ega see õpetajaamet ole hullem kui paljud teised. Igal alal oma head ja vead. Igavuse ja üksluisuse üle kurta ei saa, noor energiline rahvas pidevalt ümberringi. Sel ametil on ju ka terve rida plusse.
#000033
Häädemeeste keskkooli vilistlased meenutavad lahkunud õpetajat, koolipere mälestab endist kolleegi. Avaldame kaastunnet lähedastele.
#000034
Häädemeeste keskkooli direktor Aule Kink
#000035
Õpetajate Lehel on õigus avaldada teie kirjutatud kommentaar paberväljaandes. Kommentaari pikkus ei tohi ületada 3000 tähemärki. Õpetajate Lehe kodulehe kommentaarid on modereeritavad ja avaldatakse pärast toimetamist hiljemalt kommentaari saatmisele järgneva tööpäeva hommikuks. Lehel on õigus jätta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. Õpetajate Leht ei vastuta kommentaaride sisu eest!
#000036
Skaalameetod sobib iga õpetaja meetodivaramusseInterneti rämps tuleb kooli kaasaSelgusid parimad noorteadlased kolme minuti loengutesPõhikooli- ja gümnaasiumi lõpueksamiteks valmistumiseks pakub riik tasuta e-kursuseidÕppevara. Videoõps
#000039